Matt LeBlanc

Matthew Steven LeBlanc (sündinud 25. juulil 1967 Newtonis Massachusettsis) on Ameerika Ühendriikide näitleja. 

Ta sai tuntuks Joey Tribbiani rollis NBC situatsioonikomöödias "Sõbrad" ning näitles ka selle järjes "Joey". Ta on saanud oma rolli eest sarjas "Sõbrad" kolm Primetime Emmy nominatsiooni. Ta on näidelnud veel sarjas "Episoodid" (2011–2017), mille eest ta sai kuldgloobuse ja lisaks veel neli Primetime Emmy nominatsiooni. Ta oli "Top Geari" kaassaatejuht aastatel 2016–2019. Aastatel 2016–2020 mängis ta pereisa Adam Burnsi CBS-i situatsioonikomöödias "Mees teab".

 Lapsepõlv ja õpingud 
LeBlanc sündis Newton-Wellesley haiglas Newtonis Massachusettsis. Ta ema Patricia oli kontorijuhataja ning isa Paul LeBlanc oli mehaanik ja Vietnami sõja veteran. Tal on vend Justin LeBlanc. Ta isa on prantsuse-kanada päritolu ja ta ema, kes on Arce, Lazio immigrantide perest, on itaalia päritolu. Ta õppis Newton Northi keskkoolis, kus ta lõpetas kooli samal aastal kui koomik Louis C.K. Pärast keskkooli astus ta Wentworthi tehnoloogia instituudi kolledžisse Bostonis. Ta visati koolist välja teise semestri alguses.

LeBlanc kolis 17-aastaselt New Yorki, et teha modellikarjääri, kuid talle öeldi, et ta on selles valdkonnas tegutsemiseks liiga lühike. Tema näitlejakarjäär sai alguse pärast seda, kui üks naine kutsus ta seltsiks kaasa enda proovi, kus Matt allkirjastas juhuslikult lepingu naise mänedžeriga. Kuigi ta näitles reklaamides ning tegi televisiooni- ja filmirolle enne "Sõpru", oli ta väidetavalt enne Joey Tribbiani rollis näitlemist üpris vaene.pisi|LeBlanc 47. Primetime Emmy auhinnagalal, 1995

 Karjäär 
 1987–1994. Karjääri algus 
LeBlanc ilmus esimest korda 1987. aastal Heinzi tomatiketšupi reklaamis. 1988. aastal näitles ta üks hooaeg teledraamas "TV 101". 1991. aastal oli tal roll Foxi menukas situatsioonikomöödias "Tuvikesed". Ta mängis sea, Vinnie Verduccit, peategelase Al Bundy (Ed O'Neill) peresõpra, kes käib kohtamas tema tütre Kellyga (Christina Applegate). Ta tegi kaasa ka sarja "Red Shoe Diaries" esimeses hooajas. LeBlanc mängis peaosa kahes "Tuvikesed" järjes: "Top of the Heap" (1991) ja "Vinnie & Bobby" (1992).

Ta näitles kahes Bon Jovi muusikavideos: "Miracle" ja "Say It Isn't So" 2000. aastal. Ta ilmus veel järgnevates muusikavideotes: Alani Morissette singel "Walk Away", Tom Petty & The Heartbreakers "Into The Great Wide Open" ja Bob Seger "Night Moves".

 1994–2006. "Sõbrad", "Joey" ja filmirollid 
LeBlanci saatis edu, mängides rumalat, kuid armsat Joey Tribbianit seriaalis "Sõbrad". Ta mängis seda karakterit 12 aastat, 10 hooaega seriaalis "Sõbrad" ja kaks hooaega seriaalis "Joey". "Sõbrad" oli pööraselt edukas ning LeBlanc (koos kaasnäitlejate Jennifer Anistoni, Courteney Coxi, Lisa Kudrowi, Matthew Perry ja David Schwimmeriga) kogus vaatajate seas suurt tuntust. See situatsioonikomöödia seriaal sai NBC suureks hitiks ning oli eetris neljapäeva õhtuti kümme aastat järjest.
Oma rolli eest pälvis LeBlanc kolm Primetime Emmy auhinda, kolm Kuldgloobuse nominatsiooni ja ühe Ekraaninäitlejate gildi auhindade nominatsiooni. "Sõprade" seriaali tegemise jooksul näitles ta ka filmides "Lookin' Italian" (1994), "Ed" (1996), "Kadunud kosmoses" (1998), "Charlie Inglid" (2000) ja selle järjes "Charlie inglid: täie rauaga!" (2003).

Pärast seriaali "Joey" tootmise lõpetamist teatas LeBlanc, et teeb televisioonis näitlemises aastase pausi, millest lõpuks kujunes välja viis aastat.

 2011–tänini: karjääri elavdamine 
pisi|LeBlanc koos Meryl Streepiga 2012. aasta Kuldgloobuse auhinnagalal
2011. aastal näitles LeBlanc väljamõeldud versioonina endast Briti telesarja "Episoodid" Ameerika versioonis. Sarja stsenaristideks on "Sõprade" üks loojatest David Crane ja tema partner Jeffrey Klarik. Roll sai neli Primetime Emmy auhindade nominatsiooni. 2012. aasta Kuldgloobuse auhindadel sai LeBlanc parima telesarja näitleja auhinna.

2012. aasta veebruaris astus LeBlanc üles Top Geari 18. hooaja teises osas, kus ta sai Kia Cee'diga sõites kiireima ringiaja segmendis "Star in a Reasonably Priced Car". Ta ajaks oli 1:42.1, millega ta purustas eelmise rekordiomaniku, Rowan Atkinsoni, rekordi 0.1 sekundiga. Ta astus üles ka 19. hooaja neljandas osas, et sõita uue Kia Cee'diga ning ka seekord purustas ka eelmise rekordi.

2016. aasta veebruaris teatas BBC, et LeBlanc sõlmis kaheaastase lepingu, et saada üheks uueks Top Geari saatejuhiks. 2018. aasta mais teatas ta, et lahkub sarjast, et veeta rohkem aega oma pere ja sõpradega USA-s. Matt ja Rory Reid asendati 2018. aasta oktoobris sarja 27. hooajal uute saatejuhtide Paddy McGuinnessi ja Andrew Flintoffiga.

LeBlanc mängis peaosa CBS-i komöödias "Mees teab", mille esmaeeter oli 2016. aastal. Sarja tootmine lõpetati 2020. aastal.

 Isiklikku 
LeBlanc tunneb suurt huvi autode vastu ja töötas enne näitlemist puusepana. 1990. aastate keskel oli ta suhtes näitleja Kate Hudsoniga. Ta abiellus 2003. aasta mais Briti päritolu Ameerika modelli Melissa McKnightiga, kes kasvatas üksinda kaht last. 1997. aastal tutvustas neid teineteisele McKnighti sõber Kelly Phillips (näitleja Lou Diamond Phillipsi naine). LeBlanc tegi talle aasta hiljem abieluettepaneku. Nende 2004. aastal sündinud tütrel tekkisid kaheksa kuu vanuselt korduvad krambihood. Kaheaastaseks saades oli seisund, mis arvati olevat tingitud kortikaalsest düsplaasiast, paranenud. LeBlanc ja McKnight lahutasid abielu 2006. aasta oktoobris.

LeBlanc tutvus näitleja Andrea Andersiga 2004. aastal, kui too mängis seriaalis "Joey". Suhe leidis kinnitust 2006. aastal pärast LeBlanci lahkuminekut oma naisest Melissa McKnightist. Pärast enam kui kaheksat aastat kooselu teatas LeBlanc 2015. aasta alguses, et tema ja Anders on juba mitu kuud lahus elanud.

LeBlanc elab peamiselt Pacific Palisadesis Los Angeleses.

Filmograafia
Rollid filmides
AastaPealkiriRollMärkmed1987"Doll Day Afternoon"G.I. JoeFilmidebüüt, lühifilm1993"Grey Knight"Terhue1994"Lookin' Italian"Anthony Manetti1996"Ed"Jack "Deuce" Cooper1998"Kadunud kosmoses"Major Don West2000"Charlie inglid"Jason Gibbs2001"Kõik kuninganna mehed"O'Rourke2003"Charlie inglid: täie rauaga!"Jason Gibbs2010"Jonah Hex"—Tegevprodutsent2014"Hull armastus"Charlie Darby

Rollid telesarjades ja -filmides
AastaPealkiriRollMärkmed1988–1989"TV 101"Chuck Bender13 jagu1989"Just the Ten of Us"Todd Murphy2 jagu1990"Anything to Survive"Billy BurtonTelefilm"Monsters"TommyEpisood: "Shave and a Haircut, Two Bites"1991"Tuvikesed"Vinnie Verducci4 episodes"Top of the Heap"Põhiosatäitja (7 jagu)1992"Vinnie & Bobby"Põhiosatäitja (7 jagu)"Red Shoe Diaries"KyleEpisood: "Just Like That"1993Jed CodyEpisood: "Kidnap""Class of '96"Frank GoodmanEpisood: "Bright Smoke, Cold Fire"1994"Reform School Girl"VinceTelefilm1994–2004"Sõbrad"Joey TribbianiPõhiosatäitjad (236 jagu)2004–2006"Joey"Peaosatäitja (46 jagu)2011–2017"Episoodid"IseennastPõhiosatäitjad (41 jagu)2011–2012"Top Gear"Iseennast2 jagu2013"Web Therapy"Nick JerichoVeebisari; 3 jagu"Web Therapy"Telesari; 2 jagu2015"The Prince"—Telefilm; produtsent2016–2019"Top Gear"Iseennast (saatejuht)24 jagu (23, 24, 25 ja 26 hooaeg)2016–2020"Mees teab"Adam BurnsPõhiosatäitja (69 jagu); ka tegevprodutsent2021""Sõprade" kokkutulek"IseennastErisaade; ka tegevprodutsent"Top Gear: A Tribute to Sabine Schmitz"Iseennast1 episood

 Rollid muusikavideotes 
AastaPealkiriEsitajaRollMärkmed1990"Miracle"Jon Bon JoviSõber1991"Into the Great Wide Open"Tom Petty and the HeartbreakersNoor mees"Walk Away"Alanis MorissettePoisssõber1994"Night Moves"Bob SegerNoor mees2000"Say It Isn't So"Bon JoviTundmatu

 Auhinnad ja nominatsioonid 

 Viited 

Kategooria:Ameerika Ühendriikide näitlejad 
Kategooria:Sündinud 1967

 Välislingid 


 Matt LeBlanc andmekogus Rotten Tomatoes (inglise)
 Matt LeBlanc Emmy veebilehel
 Matt LeBlanc suhtlusvõrgustikus Instagram